62018TJ0639_INF
Rozsudok Všeobecného súdu (ôsma rozšírená komora) zo 16. decembra 2020 – SGL Carbon/Komisia
(vec T‑639/18)
„Mimozmluvná zodpovednosť – Životné prostredie – Klasifikácia, označovanie a balenie látok a zmesí – Klasifikácia smoly z vysokoteplotného uhoľného dechtu medzi látky s akútnou vodnou toxicitou kategórie 1 (H400) a chronickou vodnou toxicitou kategórie 1 (H410) – Dostatočne závažné porušenie právnej normy, ktorá priznáva práva jednotlivcom“
1.
Mimozmluvná zodpovednosť – Podmienky – Protiprávnosť – Ujma – Príčinná súvislosť – Neexistencia jednej z podmienok – Zamietnutie žaloby o náhradu škody v celom rozsahu
(článok 340 druhý odsek ZFEÚ)
(pozri body 53, 54)
2.
Mimozmluvná zodpovednosť – Podmienky – Protiprávnosť – Dostatočne závažné porušenie právnej normy, ktorá priznáva práva jednotlivcom – Právna norma, ktorá priznáva práva jednotlivcom – Pojem – Metóda klasifikácie zmesí nebezpečných pre vodné prostredie – Vylúčenie
(článok 340 druhý odsek ZFEÚ; nariadenie Európskeho parlamentu a Rady č. 1272/2008, zmenené nariadeniami č. 286/2011 a 944/2013, príloha I bod 4.1.3.5.5)
(pozri body 57, 65 – 68)
3.
Mimozmluvná zodpovednosť – Podmienky – Protiprávnosť – Dostatočne závažné porušenie právnej normy vedúce k zavedeniu alebo sprísneniu povinností zaťažujúcich jednotlivcov, ktoré môžu ovplyvniť ich právne postavenie
(článok 340 druhý odsek ZFEÚ)
(pozri body 69, 70)
4.
Mimozmluvná zodpovednosť – Podmienky – Protiprávnosť – Dostatočne závažné porušenie práva Únie – Požiadavka zjavného a závažného prekročenia hraníc voľnej úvahy inštitúcií – Porušenie pravidla Komisiou, ktoré jej priznáva voľnú úvahu pri klasifikácii chemických látok a zmesí – Situácia vyznačujúca sa značnou vedeckou komplexnosťou – Neexistencia dostatočne závažného porušenia
(článok 340 druhý odsek ZFEÚ; nariadenie Európskeho parlamentu a Rady č. 1272/2008, zmenené nariadeniami č. 286/2011 a 944/2013, príloha I bod 4.1.3.5.5)
(pozri body 79 – 115)
Predmet
Návrh podľa článku 268 ZFEÚ na náhradu škody, ktorú žalobkyňa údajne utrpela z dôvodu prijatia nariadenia Komisie (EÚ) č. 944/2013 z 2. októbra 2013, ktorým sa na účely prispôsobenia technickému a vedeckému pokroku mení nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 261, 2013, s. 5), ktorým sa smola z vysokoteplotného uhoľného dechtu klasifikovala medzi látky s akútnou vodnou toxicitou kategórie 1 (H400) a chronickou vodnou toxicitou kategórie 1 (H410)
Výrok
1.
Žaloba sa zamieta.
2.
SGL Carbon SE znáša svoje vlastné trovy konania a je povinná nahradiť trovy konania, ktoré vznikli Európskej komisii.
3.
Španielske kráľovstvo a Európska chemická agentúra (ECHA) znášajú svoje vlastné trovy konania.